Grensetrafikken var viktigst i det lokale motstandsarbeidet. Kommunistene (Thingstad-gruppen) etablerte fort et nettverk for illegale aviser, etterretning og flyktningetrafikk. Milorg fulgte raskt etter. XU etablerte en kurérrute over grensen, og Sivorg drev flyktningetrafikk. Det er ikke kjent at noen ble arrestert eller omkom i følge med grenselos. Sommeren 1944 ble hovedmennene i XU og Milorg i Stjørdal arrestert, noen også torturert.